محمد عبده, اسمه بالكامل محمد عبده حسن خير الله, (حصة شبشير, طنطا, محافظة الغربيه, 1849 - اسكندريه, 11 يوليه 1905 ) و نشأ فى محلة مصر فى شبراخيت فى محافظة البحيره. فقيه مصرى, من مؤسسى النهضه المصريه الحديثه, و من كبار الدعاه للتجديد و الاصلاح و التنوير. اشترك فى الثوره العرابيه. <<لم أر كالإسلام ديناً حفظ أصله، وخلط فيه أهله. ولا مثله سلطاناً تفرق عنه جنده، وخفر عهده، وكفر وعيده ووعده، وخفي على الغافلين قصده، وإن وضح للناظرين رشده. أكل الدهر أهله الأولين، وأدال خشارة من الأخرين، لا هم فهموه فأقاموه، ولا هم تركوه فرحموه، سواسية من الناس، اتصلوا به، ووصلوا نسبهم بنسبه، وقالوا نحن أهله وعشيرته، وحماته وعصبته، وما هم منه في شيء، إلا كما يكون الجهل من العلم والطيش من الحلم، وأفن الرأي من صحة الحكم>> [محمد عبده: الأعمال الكاملة 3/ 317] بعته ابوه الكتاب عشان يتعلم و بعدين بعته على جامع السيد البدوى فى طنطا لكن ما قدرش يتجاوب مع المقررات الجامده فقرر انه يسيب الدراسه و يبقى مزارع, لكن ابوه اصر على انه لازم يتعلم, فهرب على قريه قريبه عند اهل ابوه.